સંયુક્ત રાષ્ટ્રની બાળ સંસ્થા યુનિસેફમાં દક્ષિણ એશિયા અને ઉત્તર આફ્રિકન વિસ્તારના ડાયરેક્ટર ગીર્ટ કેપ્લેયરે આ મામલે શાંતિ વાર્તા અને યુદ્ધ વિરામ માટે સંબંધિત પક્ષોને રાજી થવાની અપાલ કરી હતી. તેમણે જોર્ડનની રાજધાની અમ્માન ખાતે આયોજીત સમ્મેલનમાં જણાવ્યું કે યમનમાં રહેતા બધા જ બાળકો માટે તે જીવતું જાગતું નરક બની ગયું છે. તેની વર્તમાન પરિસ્થિતિના પરિણામો આપણને સમજાવે છે કે પરિસ્થિતિ કેટલી ગંભીર અને ભયાનક છે.